Paasnaweek-dodetal staan reeds op 24Argieffoto Foto: ER24 Thato Mosena, woordvoerder van die Padverkeerbestuurskorporasie, sê agt mense is dood nadat ŉ bestuurder beheer oor sy motor verloor het op die N1 tussen Makhado en Thohoyandou in Limpopo. Die motor het aan die brand geslaan. Mosena sê tien mense is dood en vyf beseer nadat ŉ vragmotor en ŉ minibustaxi gebots het op die R707 tussen Petrus Steyn en Lindley in die Vrystaat. Intussen is vyf mense dood na ŉ taxi-ongeluk naby Greytown in KwaZulu-Natal. ŉ Man is Vrydagoggend dood nadat sy motorfiets teen ŉ motor gebots het in Durban. Die 47-jarige man is op die toneel dood verklaar. Die bestuurder van die motor is nie beseer nie. Mosena sê onpadwaardige voertuie sal geskut word. “As jy nie ŉ geldige rybewys het nie, sal jy tyd in die tronk spandeer.”